Diari Oficial de la Generalitat Valenciana


Sumari del DOGV 9106, del 14-06-2021 (2021/6597)

DECRET 77/2021, de 4 de juny, del Consell, d'aprovació de les bases reguladores i de concessió directa de subvencions a explotacions de boví de raça de lídia i d'oví de raça guirra per la Covid-19.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9106

Data del DOGV
:   14-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6597


Data del document
:   04-06-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * malaltia infecciosa
    * explotació agrària
    * boví
    * ajuda pública

DECRET 77/2021, de 4 de juny, del Consell, d'aprovació de les bases reguladores i de concessió directa de subvencions a explotacions de boví de raça de lídia i d'oví de raça guirra per la Covid-19. [2021/6597]  
A conseqüència de l'emergència de salut pública ocasionada per la Covid-19, el Govern d'Espanya va declarar l'estat d'alarma mitjançant el Reial decret 463/2020, de 14 de març, pel qual es crea l'estat d'alarma per a la gestió de la situació de crisi sanitària ocasionada per la Covid-19, adoptant mesures de salut pública que han alterat la normalitat en el desenvolupament de les relacions socials, econòmiques i productives.  
Una vegada superat aquest estat d'alarma, les conseqüències econòmiques persisteixen per la falta de celebració dels tradicionals festejos taurins amb la consegüent pèrdua d'ingressos per part dels titulars de les explotacions ramaderes de boví de la raça de lídia. D'altra banda, la pèrdua d'ingressos a conseqüència de la disminució del consum de carn o productes procedents del bestiar oví repercuteix directament en la disminució del cens de les explotacions ramaderes que en el cas de la raça guirra, raça autòctona de la Comunitat Valenciana que es troba en perill d'extinció, és de vital importància el manteniment d'aquesta reserva genètica mitjançant una ajuda complementària.  
  
La situació crítica que estan travessant les explotacions ramaderes de boví de raça de lídia i d'oví de la raça guirra que pot ocasionar la desaparició d'un nombre important d'explotacions, la majoria d'aquestes situades en zones rurals en les quals les activitats alternatives són escasses, obliga les administracions públiques a establir, d'acord amb altres polítiques implementades per l'Estat i per la Unió Europea, ajudes a aquests sectors productius.  
Per tot això, es considera necessari i urgent establir una línia de subvencions per al suport al sector ramader de boví de raça de lídia i d'oví de la raça guirra de la nostra comunitat autònoma, per a evitar la desaparició definitiva d'unes activitats econòmiques bàsiques, perquè les zones rurals de Comunitat Valenciana continuen vives i els consumidors puguen continuar comptant amb aliments de qualitat, produïts en aquesta terra amb les majors garanties de qualitat i seguretat. En aquest sentit, en el cas del boví de la raça lídia s'ha considerat a aquells titulars que pel seu cens duen a terme una activitat professional, prenent-se com a referència un cens superior a 20 Unitats de Bestiar Major (UGM). En el cas de l'espècie ovina de la raça guirra a causa de les particularitats d'aquesta raça, s'han considerat totes les explotacions inscrites en el Llibre Genealògic de la raça guirra.  
  
Basant-se en el principi de claredat i transparència, en l'annex figura la relació de possibles persones beneficiàries que compleixen els requisits mínims previs establits en el punt 1 de l'article 3.  
Des de la declaració de la pandèmia per l'Organització Mundial de la Salut, el passat 11 de març, i en el marc de les competències que li atribueix l'Estatut d'Autonomia, la Generalitat ha anat adoptant de manera gradual diverses mesures excepcionals que han tingut per objecte limitar la propagació de la Covid-19, i el contagi de la ciutadania.  
  
Davant aquesta situació excepcional, constitueix també un deure de les autoritats públiques procurar que les mesures adoptades no produïsquen danys irreversibles en el teixit productiu i social, impulsant les actuacions, urgents i excepcionals, que siguen necessàries per a pal·liar els efectes negatius de la limitació de la mobilitat i de la suspensió temporal de gran part de l'activitat econòmica. En aquesta emergència sanitària, econòmica i social, tant la protecció com l'adopció de mesures dirigides als sectors i col·lectius més vulnerables han de constituir la prioritat de les actuacions de les administracions públiques.  
  
En l'actual escenari de disrupció temporal i generalitzada de l'activitat econòmica, resulta de màxima urgència l'adopció de mesures extraordinàries de gestió econòmica financera que atenuen els efectes de la brusca disminució de l'activitat, amb la finalitat de remeiar els resultats negatius i els efectes sostinguts de l'actual crisi.  
Aquest decret respon als principis de necessitat, eficàcia, proporcionalitat, seguretat jurídica, eficiència i transparència, exigits per la Llei 39/2015, d'1 d'octubre, del procediment administratiu comú de les administracions públiques. Es compleixen els principis de necessitat i eficàcia vist l'interés general en el qual es fonamenten les mesures que s'estableixen dirigides a l'estímul, l'impuls i el manteniment de l'activitat econòmica, durant i una vegada depassat el marc temporal de l'estat d'alarma i les seues pròrrogues, així com els diferents estats de transició de les diferents fases de la desescalada i per ser el decret l'instrument jurídic més adequat i immediat per a garantir la seua consecució.  
  
La norma compleix també amb el principi de proporcionalitat, per contindre la regulació imprescindible per a atendre la necessitat d'establir les mesures extraordinàries que en ell es regulen. De la mateixa manera, s'ajusta al principi de seguretat jurídica, ja que és coherent amb la resta de l'ordenament jurídic. Quant al principi d'eficiència, s'incorporen mecanismes perquè la norma genere les menors càrregues administratives possibles. Finalment, en relació amb el principi de transparència, la norma està exempta dels tràmits de consulta pública, audiència i informació pública.  
A la vista de la situació descrita i de les singulars circumstàncies d'interés públic, social i econòmic que concorren, amb la finalitat de reforçar la recuperació econòmica de les persones treballadores i productores del sector primari així com el sosteniment d'activitats productives, la Conselleria d'Agricultura, Desenvolupament Rural, Emergència Climàtica i Transició Ecològica, ha d'establir mesures de caràcter excepcional que complisquen com a objectiu principal el manteniment de la renda i de l'activitat ramadera de l'espècie bovina de raça de lídia i l'espècie ovina de raça guirra i la seua sostenibilitat davant l'alteració de les relacions socials, econòmiques i productives provocades per la Covid-19.  
Aquestes ajudes tenen assignat el número d'identificació d'ajuda estatal SA.56928 (2020/N) Spain- en compliment de l'article 3.6 del Reglament (CE) 794/2004, pel qual s'estableixen disposicions d'aplicació del Reglament (CE) núm. 659/1999 del Consell, pel qual s'estableixen disposicions d'aplicació de l'article 93 del Tractat CE, segons la redacció modificada pel Reglament (CE) núm. 271/2008 de la Comissió, de 30 de gener de 2008.  
Per tot això, havent-se seguit els tràmits que es recullen en l'article 168.1.C de la Llei 1/2015, de 6 de febrer, d'hisenda pública, del sector públic instrumental i de subvencions i en virtut del que disposa l'article 28.c de la Llei 5/1983, de 30 desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, prèvia deliberació del Consell, en la reunió de 4 de juny de 2021,  
  
  
DECRETE  
  
Article 1. Objecte i finalitat de les ajudes  
1. L'objecte d'aquest decret és aprovar les bases que regulen la concessió d'ajudes dirigides a pal·liar les dificultats ocasionades durant l'any 2020 i 2021, per la parada d'activitat en altres sectors, però amb impacte significatiu en les explotacions de l'espècie bovina de la raça lídia i de l'espècie ovina de la raça guirra, a conseqüència de les mesures adoptades per la pandèmia de Covid-19, amb l'objectiu d'aconseguir el manteniment de la seua activitat.  
2. Aquestes subvencions van destinades als titulars de les explotacions de l'espècie bovina de la raça lídia i de l'espècie ovina de la raça guirra que compleixen els requisits de l'article 6.  
3. El conjunt d'actuacions finançades, conformement amb el que es disposa en aquest decret, es desenvoluparan en 2021.  
  
Article 2. Raons d'interés públic  
1. Aquestes subvencions es concedeixen de manera directa, en aplicació del que es disposa en l'article 168.1.C de la Llei 1/2015, per concórrer raons d'interés econòmic, social i humanitari, en virtut de les circumstàncies derivades de la declaració de l'estat d'alarma en tot el territori nacional mitjançant el Reial decret 463/2020. Les subvencions regulades en aquest decret tenen caràcter singular, derivat del caràcter excepcional i únic dels esdeveniments que motiven el procediment en qüestió. Atés l'objecte específic de la subvenció, se segueix el procediment de concessió directa i no el de concurrència competitiva.  
2. En concret, les raons d'interés públic que justifiquen l'atorgament directe de les subvencions radiquen en la urgència d'atendre les necessitats i combatre els efectes socials, econòmics i productius que està tenint la Covid-19 a la Comunitat Valenciana.  
  
Article 3. Persones beneficiàries i requisits  
1. Podran sol·licitar l'ajuda els titulars de les explotacions de bestiar boví de la raça de lídia i de bestiar oví de la raça guirra situades a la Comunitat Valenciana que compleixen les següents condicions:  
  
a) En el cas del boví:  
1r. L'explotació haurà de trobar-se inscrita, en estat d'alta en actiu, en el Registre d'Explotacions Ramaderes de la Comunitat Valenciana, creat per la Llei 6/2003, de 4 de març, de ramaderia de la Comunitat Valenciana (REGA) el 14 de març de 2020, amb la mena de boví «brau» i amb algun dels següents tipus d'explotació/classificació zootècnica:  
  
- Tipus d'explotació: «producció i reproducció» i classificació zootècnica: «reproducció per a producció de carn» o «enceball o engreixador»  
- Tipus d'explotació: «altres centres de concentració»  
- Tipus d'explotació: «pastura»  
2n. El cens de la seua explotació haurà de ser superior a 20 Unitats de Bestiar Major (UGM) en el Registre d'Identificació Individual Animal (RIIA) a data 1 de març de 2021. A l'efecte d'aquest decret s'entendrà com a UGM totals la suma de les UGM de cada boví, i s'aplicarà la següent taula de conversió: fins a 6 mesos: 0,20 UGM, entre 6 i 24 mesos: 0,60 UGM i de més de 24 mesos: 1,00 UGM.  
3r. El titular de l'explotació o el seu representant haurà d'haver comunicat a l'autoritat competent abans de l'1 de març de 2021 els censos de la seua explotació conformement amb l'article 4 del Reial decret 479/2004, de 26 de març, pel qual s'estableix i regula el Registre general d'explotacions ramaderes.  
b) En el cas de l'oví:  
1r. L'explotació haurà de trobar-se inscrita, en estat d'alta en actiu, en el Registre d'Explotacions Ramaderes de la Comunitat Valenciana, creat per la Llei 6/2003, de 4 de març, de Ramaderia de la Comunitat Valenciana, (en endavant, REGA) el 14 de març de 2020, com a tipus d'explotació «producció i reproducció».  
2n. El cens de reproductors objecte d'ajuda haurà d'estar inscrit en el Llibre Genealògic de la raça Guirra.  
3r. El titular de l'explotació o el seu representant haurà d'haver comunicat a l'autoritat competent abans de l'1 de març de 2021 els censos de la seua explotació conformement amb l'article 4 del Reial decret 479/2004, de 26 de març.  
2. En l'annex es recull les possibles persones beneficiàries que a data de la publicació d'aquest decret compleixen el que es disposa en el punt 1 d'aquest article. Tot això sense perjudici de la presentació de sol·licituds per part de titulars no inclosos en l'annex que acrediten el compliment dels requisits establits en aquest decret.  
3. A més, per a ser persona beneficiària de l'ajuda hauran de complir-se els següents requisits:  
a) No estar en situació de crisi econòmica tal com es defineix en el Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de Funcionament de la Unió Europea.  
b) Complir les obligacions establides en els articles 13 i 14 de la Llei 38/2003, de 17 de novembre, general de subvencions.  
c) Tindre la consideració de PIMES agràries dedicades a la producció primària, tal com es defineixen en l'annex 1 del Reglament (UE) 702/2014, de la Comissió, de 25 de juny de 2014.  
d) No estar subjecte a una ordre de recuperació pendent, després d'una decisió de la Comissió Europea que declare una ajuda il·legal i incompatible amb el mercat comú.  
  
Article 4. Finançament i import de l'ajuda  
1. L'import global màxim de les ajudes a concedir derivades d'aquest decret ascendeix a 950.000,00 ?, a càrrec dels fons propis de la Generalitat.  
2. D'acord amb la previsió legal de l'últim paràgraf de l'article 168.1.C de la Llei 1/2015, les ajudes s'imputaran a les línies de subvenció que s'habiliten mitjançant el corresponent expedient de modificació pressupostària tramitat a aquest efecte en l'aplicació pressupostària de l'estat de despeses del pressupost de la Generalitat:  
20.87.68.2264.900.40.3 SNUEVA, «Ajudes a les explotacions de boví de raça lídia i d'oví de raça guirra, amb dificultats econòmiques per la suspensió de l'activitat per la Covid»  
  
Article 5. Procediment de concessió  
1. Aquestes subvencions es concediran de manera directa, en aplicació dels articles 22.2.c i 28, apartats 2 i 3 de la Llei 38/2003, i l'article 168.1.C de la Llei 1/2015, per concórrer raons d'interés públic, econòmic i social. En concret, el caràcter singular d'aquestes subvencions deriva de la naturalesa excepcional, única i imprevisible dels esdeveniments que les motiven.  
2. De conformitat amb l'article 30.7 de la Llei general de subvencions, la concessió d'aquestes subvencions no requerirà una altra justificació que la indicada en els articles 3 i 12 d'aquest decret, sense perjudici dels controls que s'efectuen amb posterioritat, que s'estendran a la totalitat de les persones beneficiàries.  
3. En virtut del que s'estableix en l'article 8.1.c de la Llei 19/2013, de 9 de desembre, de transparència, accés a la informació pública i bon govern, la publicitat de les subvencions concedides es realitzarà mitjançant la publicació en el Diari Oficial de la Generalitat Valenciana.  
  
  
Article 6. Incompatibilitats i complementarietat d'ajudes públiques  
1. Aquesta ajuda és compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
2. El seu import en cap cas, aïllada o en concurrència amb altres subvencions, ajudes, ingressos o recursos podrà superar el cost de la perduda d'activitat subvencionada.  
  
Article 7. Sol·licituds  
1. La sol·licitud es presentarà de manera telemàtica en la seu electrònica de la Generalitat, en la següent adreça: http://www.gva.es/va/proc21718.  
2. Les sol·licituds hauran de signar-se amb el certificat digital de la persona interessada o, si escau, amb el certificat digital del seu representant. En cas d'actuar com a representant, haurà d'adquirir la condició de representant conformement amb la normativa que regula la representació. A aquest efecte, s'admetrà qualsevol mitjà vàlid en dret que deixe constància fidedigna de la seua existència. Els documents que s'annexen al tràmit telemàtic hauran d'anar signats electrònicament per les persones que, segons el tipus de document, siga procedent.  
3. Es presentarà una única sol·licitud d'ajuda per beneficiari que estiga inclòs en l'annex, independentment que siga titular de diferents explotacions.  
4. El termini per a la presentació de sol·licituds serà de 15 dies hàbils i s'iniciarà a les 09.00 hores del primer dia hàbil següent a la publicació d'aquest decret en el Diari Oficial de la Generalitat Valenciana.  
5. Qualsevol aportació de documentació complementària, una vegada realitzada la sol·licitud, es durà a terme telemàticament en la Seu Electrònica de la Generalitat, fent referència al codi d'expedient que li haja sigut assignat. L'accés al tràmit concret d'aportació de documentació complementària podrà realitzar-se a través de la URL següent: http://www.gva.es/va /proc18536.  
  
Article 8. Documentació  
1. Les sol·licituds hauran d'anar acompanyades, a més de la documentació de caràcter general descrita en aquest decret, de la següent documentació:  
a) Per a persones jurídiques i si escau comunitats de béns i altres agrupacions sense personalitat jurídica: document que les acredite com a entitat, escriptura de constitució i estatuts de l'entitat i document que acredite la representació del signant de la sol·licitud. A aquest efecte la documentació presentada amb motiu de la inscripció en REGA que obra en poder de l'administració serà suficient excepte modificacions posteriors.  
b) Declaració responsable de no estar incurs en les prohibicions per a obtindre la condició de beneficiari, establides en l'article 13 i 14 de la Llei 38/2003.  
c) Declaració responsable de compliment de la normativa d'integració laboral de persones amb discapacitat o, en el seu cas, l'exempció d'aquesta obligació, d'acord amb el Decret 279/2004, de 17 de desembre, del Consell de la Generalitat.  
d) Declaració responsable de no estar en situació de crisi econòmica tal com es defineix en el Reglament (UE) núm. 651/2014 de la Comissió, de 17 de juny de 2014.  
e) Declaració responsable de no haver obtingut altres subvencions o ajudes per a la mateixa finalitat. L'empresa o autònom ha de declarar per escrit qualsevol altra ajuda temporal relativa als mateixos costos subvencionables que en aplicació dels marcs nacionals temporals (MNT-1 o MNT-2) o en aplicació del marc temporal comunitari (MTC), haja rebut durant l'exercici fiscal en curs.  
f) Compromís dels integrants de les agrupacions sense personalitat jurídica de no dissoldre's fins que no haja transcorregut el termini de prescripció establit en els articles 65 de la Llei 38/2003 i l'article 172.3 de la Llei 1/2015.  
g) Dades bancàries. Si el compte no està donat d'alta en la base de dades de la Generalitat, haurà d'aportar correctament emplenat i signat electrònicament l'imprés de domiciliació bancària.  
h) En cas de no disposar de signatura electrònica i actuar mitjançant representant, s'aportarà justificació relativa a la representació. A aquest efecte, la representació atorgada amb anterioritat per a la tramitació d'ajudes que així conste gravada en REGA serà suficient excepte modificacions posteriors.  
i) Tindre la consideració de PIMES agràries dedicades a la producció primària, tal com es defineixen en l'annex 1 del Reglament (UE) 702/2014 de la Comissió de 25 de juny de 2014.  
2. D'acord amb el que s'estableix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals i en l'article 4 de la Llei 40/2015, d'1 octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquests, com la identitat de la persona sol·licitant o, en el seu cas, del seu representant legal.  
  
3. L'òrgan gestor d'aquest procediment està autoritzat per a procedir a la consulta de les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa, quedarà obligat a aportar els documents acreditatius corresponents.  
4. L'òrgan gestor del procediment ha d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica. En cas contrari, la persona interessada haurà d'aportar els documents acreditatius corresponents.  
  
Article 9. Criteris d'atorgament de les ajudes  
1. Els criteris de quantificació d'aquesta ajuda seran els següents: prima de 127,00 - per UGM de boví de raça lídia i de 20,00 - per reproductor d'oví de la raça guirra que complisca amb l'especificat en aquest decret.  
2. El càlcul del número d'UGM per a cada possible beneficiari de l'ajuda, per a boví de la raça lídia es farà prenent com a referència la suma del cens total que consta en RIIA a data d'1 de març de 2021 en les explotacions que compleixen els requisits establits en l'article 6.  
  
3. El cens RIIA referit en l'apartat anterior ha sigut extret amb data 8 d'abril de 2021 per a garantir la inclusió de les possibles comunicacions realitzades posteriorment, com puga ser el cas de naixements, entrades, morts o eixides entre altres casos.  
4. El càlcul del nombre de reproductors per a cada possible beneficiari de l'ajuda, per a oví de la raça guirra es farà prenent com a dades de referència el cens de reproductors mascle i femella de l'explotació que conste inscrit en el Llibre Genealògic de la raça guirra a data 1 de març de 2021 en les explotacions que compleixen els requisits establits en l'article 6.  
  
Article 10. Ordenació i instrucció  
1. La instrucció del procediment correspondrà a les direccions territorials de la Conselleria d'Agricultura, Desenvolupament Rural, Emergència Climàtica i Transició Ecològica.  
2. Després de la presentació de les sol·licituds, es revisarà pel personal tècnic de la Secció de Producció i Sanitat Animal de la direcció territorial corresponent, que les sol·licituds es troben signades digitalment, que inclouen totes les dades necessàries i que van acompanyades de la documentació prevista en aquest decret. Des de la Secció de Producció i Sanitat Animal de la direcció territorial corresponent es realitzarà d'ofici totes les actuacions que s'estimen necessàries per a la determinació, coneixement i comprovació de les dades en virtut de les quals haja de formular-se la proposta de resolució.  
3. Finalitzada la fase de revisió, s'emetrà la proposta de resolució per part de la persona que ocupe la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica, indicant en aquesta el llistat d'expedients proposats per a l'aprovació de l'ajuda, el llistat d'expedients proposats per a la denegació de l'ajuda i el llistat d'expedients que es consideren desistits. En el cas dels expedients proposats per a aprovació haurà d'indicar-se l'import d'ajuda proposat i en el cas dels expedients proposats per a denegació o d'expedients desistits el motiu d'aquesta denegació o desistiment. Es donarà trasllat de la proposta de resolució a la Direcció General d'Agricultura, Ramaderia i Pesca.  
  
  
Article 11. Resolució i recursos  
1. La competència per a resoldre sobre les sol·licituds presentades correspon a la persona titular de la Conselleria d'Agricultura, Desenvolupament Rural, Emergència Climàtica i Transició Ecològica o òrgan en què aquesta delegue.  
2. La resolució de concessió determinarà la quantia concedida i incorporarà, si escau, les condicions, obligacions i determinacions accessòries al fet que haja de subjectar-se el beneficiari.  
3. El termini per a resoldre i notificar la resolució procedent serà de 3 mesos des de la finalització del termini de sol·licitud. Transcorregut aquest termini sense que s'haja dictat i notificat resolució expressa, es produirà el silenci administratiu i la sol·licitud podrà entendre's desestimada.  
4. La resolució exhaureix la via administrativa i contra aquesta podrà interposar-se un recurs potestatiu de reposició davant el mateix òrgan en el termini d'un mes a partir de l'endemà de la seua notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o un recurs contenciós administratiu en el termini de dos mesos davant el corresponent jutjat contenciós administratiu, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Article 12. Obligacions de les persones beneficiàries  
1. Les persones beneficiàries quedaran obligades a sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció. Igualment quedaran, en tot cas, subjectes a les obligacions imposades per l'article 14 de la Llei 38/2003.  
2. A més, hauran de complir amb les següents obligacions:  
a) Facilitar totes les dades i la informació, en qüestions relacionades amb les subvencions concedides, que siguen requerides per l'òrgan instructor del present procediment.  
b) Comunicar a l'òrgan responsable de la tramitació, la sol·licitud o obtenció d'altres subvencions o ajudes per a la mateixa finalitat, així com qualsevol incidència o variació que es produïsca en relació amb la subvenció concedida.  
c) Complir les obligacions de transparència establides en la legislació bàsica, de conformitat amb el que es disposa en l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, en cas d'haver percebut durant un any ajudes o subvencions públiques en una quantia superior a 10.000,00 ?. En concret, hauran de publicitar en la seua pàgina web, si en tingueren, l'obtenció d'aquesta subvenció.  
d) Sotmetre's a les actuacions de control financer descrites en els articles 113 i següents de la Llei 1/2015 i en els articles 44 i següents de la Llei 38/2003, així com les que puguen dur a terme la Generalitat i altres òrgans de control.  
e) Els beneficiaris hauran de mantindre's durant 2021 en l'activitat per la qual han rebut la subvenció. En cas de canvi de titularitat de l'explotació el nou titular haurà de presentar una declaració responsable que complirà amb les condicions que estableix aquest decret. El control de permanència en l'activitat podrà realitzar-se per mitjà de visites i a través de la base de dades del registre de moviments.  
  
3. Es reintegraran les quanties abonades per incompliment de les obligacions i compromisos.  
  
Article 13. Justificació i pagament de l'ajuda  
L'abonament de l'import corresponent a la subvenció es realitzarà en un únic pagament, en els termes indicats en la resolució d'aquesta.  
  
Article 14. Seguiment i control  
La concessió de les ajudes s'atorgarà a totes les persones interessades que formulen la seua sol·licitud en termini i acrediten el compliment que cal de tots els requisits.  
  
Article 15. Pèrdua o minoració i reintegrament de les subvencions  
1. L'incompliment dels requisits establits en aquest decret, donarà lloc, després de l'oportú procediment, a l'obligació de reintegrar, totalment o parcialment, les subvencions i els interessos de demora corresponents, conforme al que es disposa en l'article 172 de la Llei 1/2015.  
  
2. El falsejament o l'ocultació de dades i documents que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent, així com al que dimana dels articles 173 a 177 de la Llei 1/2015.  
3. La conselleria competent en matèria en ramaderia realitzarà tots els controls tècnics i administratius que considere necessaris a fi de conformar el compliment correcte dels requisits exigits en aquest decret.  
  
  
Article 16. Protecció de dades de caràcter personal  
1. La gestió d'aquestes ajudes comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en el Registre d'Activitats de Tractament, publicat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica. En concret, la informació bàsica del tractament és la següent:  
Nom del tractament: Ajudes en matèria agrícola, agroalimentària i desenvolupament rural de la conselleria competent en matèria d'agricultura.  
Identitat del responsable del tractament: persona titular de la sotssecretaria de la conselleria amb competències en matèria d'agricultura.  
Finalitat del tractament: gestionar les ajudes en matèria agrícola, agroalimentària i desenvolupament rural.  
Exercici de dret: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que disposa en l'enllaç següent: http://www.gva.es/es/proc19970.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
Pot obtindre informació més detallada en el següent enllaç: http://www.agroambient.gva.es/es/registre-de-tractaments  
3. Quan al llarg del procediment administratiu s'hagen d'aportar dades de caràcter personal de terceres persones, prèviament a la comunicació d'aquestes dades a la conselleria, les persones sol·licitants o, si escau, els seus representants legals hauran d'informar aquestes persones, del tractament de les seues dades per la Conselleria en els termes establits en aquest apartat. Així mateix, se'ls informarà del seu dret a oposar-se a la consulta de dades per part de l'Administració o, en aquells casos exigibles legalment, es recollirà l'autorització expressa per a la realització d'aquestes consultes.  
  
Article 17. Compatibilitat amb la normativa europea  
1. D'acord amb el que s'estableix en el «Marc Nacional Temporal relatiu a les mesures d'ajuda a empreses i autònoms consistents en subvencions directes, bestretes reembossables, avantatges fiscals, garanties de préstecs i bonificacions de tipus d'interés en préstecs destinades a recolzar l'economia en el context de l'actual brot de Covid-19» (MNT-1), declarat compatible per la Comissió en la Decisió SA.69002 2634/N i amb el segon Marc Nacional Temporal, «Marc Nacional Temporal relatiu a les mesures d'ajuda per a la contenció sanitària del Covid-19, a través de suport a l'R+D, al desenvolupament d'infraestructures d'assaig i ampliació d'escala i a la fabricació de productes i materials mèdics necessaris, així com ajudes urgents en forma d'ajornament del pagament d'impostos i cotitzacions a la Seguretat Social i subsidis salarials per a empleats per a evitar reduccions de plantilla en el context de l'actual brot de Covid-19» (MNT-2) declarat compatible per la Comissió en la Decisió SA.17676 5907/N i les seues posteriors modificacions SA.5878, SA.59137, SA.60100, SA.59229 i SA.61408, així com pel mateix Marc Temporal Comunitari, inclosa la seua modificació (en data 03.04.2020).  
2. La present ajuda es tramitarà considerant que les mesures s'acullen a l'article 2.7.1 de la Decisió SA.56942 per la qual la Comissió Europea aprova la compatibilitat del Marc Nacional Temporal relatiu a les mesures d'ajuda a empreses i autònoms consistents en subvencions directes, bestretes reembossables, avantatges fiscals, garanties de préstecs i bonificacions de tipus d'interés en préstecs destinats a donar suport a l'economia en el context de l'actual brot de Covid-19.  
  
3. Quan una empresa o un treballador autònom estiguen actius en diversos sectors als quals s'apliquen diferents imports màxims, es garantirà, per mitjans apropiats, com la separació de comptes, que per a cadascuna d'aquestes activitats es respecte el límit corresponent i que la quantitat més alta possible no s'excedeix en total.  
4. Totes les xifres utilitzades són brutes, és a dir, abans de qualsevol deducció d'impostos o altres càrrecs.  
5. Amb caràcter general, totes les ajudes contemplades en els marcs temporals podran acumular-se entre si, sempre que es respecten els imports màxims i els límits d'intensitat màxima establits per a cada tipus d'ajuda.  
6. Com a excepció a aquest criteri general:  
a) Les ajudes recollides en els punts 4 (Ajudes en forma de garanties de préstecs) i 5 (Ajudes en forma de bonificació de tipus d'interés de préstecs) de l'MNT-11 no podran acumular-se entre si en cas que les ajudes es concedisquen per a idèntic principal de préstec subjacent i l'import global del préstec supere els llindars establits en el punt 25, lletra d, (en les Ajudes en forma de garanties de préstecs, límits a l'import global dels préstecs per beneficiari en el cas dels préstecs amb un venciment posterior al 31.12.2020) o en el punt 27, lletra d (en les Ajudes en forma de bonificació de tipus d'interés de préstecs, límits a l'import global dels préstecs per beneficiari en el cas dels préstecs amb un venciment posterior al 31.12.2020), de l'MTC2.  
  
b) Les ajudes recollides en els punts 3 (Ajudes per a recerca i desenvolupament vinculada al Covid-19), 4 (Ajudes a la inversió destinada a les infraestructures d'assaig i ampliació d'escala) i 5 (Ajudes a la inversió per a la fabricació de productes relacionats amb la Covid-19) de l'MNT-23 (Mesures per a la contenció sanitària de la Covid-19), no seran acumulables entre si en cas que l'ajuda es referisca als mateixos costos subvencionables.  
7. Sense perjudici del criteri general d'acumulació expressat, en el cas de les ajudes previstes en els punts 4 (Ajudes a la inversió destinada a les infraestructures d'assaig i ampliació d'escala) i 5 (Ajudes a la inversió per a la fabricació de productes relacionats amb el Covid-19) de l'MNT-2, es podrà addicionar una garantia per a cobertura de pèrdues en els termes expressats en els apartats 4.9 i 5.9, respectivament.  
  
Les ajudes contemplades en tots dos marcs nacionals temporals (MNT-1 i MNT-2) podran acumular-se amb les ajudes en forma d'assegurança de crèdit a l'exportació a curt termini previstes en el MTC, sempre que es respecten els imports màxims i els llindars d'intensitat màxima establits per a cada tipus d'ajuda.  
8. Les mesures d'ajuda temporal previstes en els marcs nacionals temporals (MNT-1 i MNT-2) poden acumular-se amb les ajudes que entren en l'àmbit d'aplicació dels reglaments de minimis, sempre que les regles d'acumulació previstes en aquests reglaments de minimis siguen respectades.  
9. Les mesures d'ajuda temporal establides en els marcs nacionals temporals (MNT-1 i MNT-2) també poden acumular-se amb les ajudes exemptes en virtut del Reglament general d'exempció per categories, sempre que les regles d'acumulació contemplades en aquest siguen respectades.  
10. Aquestes ajudes podran atorgar-se en forma de subvencions directes per un import màxim de 100.000,00 - per empresa o autònom.  
  
Article 18. Règim jurídic  
Aquestes ajudes tenen la consideració de subvencions públiques i es regeixen per la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el seu reglament, i altra normativa concordant, i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Article 19. Habilitació  
S'habilita la persona titular de la conselleria competent en ramaderia per al desenvolupament i execució d'aquest decret.  
  
Article 20. Efectes  
Aquest decret produirà efectes a partir de l'endemà de la seua publicació en el Diari Oficial de la Generalitat Valenciana.  
  
Article 21. Recursos  
Contra aquest decret, que exhaureix la via administrativa, es podrà potestativament, interposar un recurs de reposició en el termini d'un mes des de la publicació d'aquest decret en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 4 de juny de 2021  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica,  
MIREIA MOLLÀ HERRERA